1912 isch ear, wia viele Texaner aus dear Gejgng, nôch Dallas, der greaschtn Stådt in Land, gezochn, wo ear ålm weiter mit d'r Khitarr gspielt håt. Zemm håt er sich nåcher mit'n Leadbelly, an gånz berühmten Volksmusikånt (dejn sogôr die Gruppm Nirvana gecovert håt) zsåmm getûn. Nåchdem s Duo eppa awia bekånnt g'wortn isch, isch ear iberåll awia in die Sidstoutn ummerkemmen. Meischtens håt er an Leahrbua als Håndlånger mitkhåb, drunter aa in T-Bone Walker, dear sich an oagnen Artikl verdiant håt.